# Fèlix Cardona i Puig

Fèlix Cardona i Puig (Malgrat de Mar, Maresme, 3 de febrer de 1903 - Caracas, 5 de desembre de 1982) va ser l'explorador més important de la Guaiana veneçolana.

## Biografia

Fill de Fèlix Cardona i Paradeda i Josefa Puig i Comas. Va estudiar a l'internat del Collell i després a l'Escola de Nàutica de Barcelona. Va acabar els estudis el 1922 i es va enrolar en un vaixell. Més tard, va tornar a Malgrat de Mar i va muntar una fàbrica tèxtil però va haver de fugir a Veneçuela per problemes econòmics.
Realitzà diverses expedicions i va viure molt de temps amb els indígenes. Va descobrir, juntament amb Joan Mundó i Freixes, les cascades del massís de l'Auyantepui, conegudes avui dia com el Salt Àngel (en honor de Jimmy Angel), que en la llengua indígena pemon s'anomenen Terepacupai Venà.
El 25 de gener de 1932 es va casar amb Carlota (Loti) Johnson, veneçolana originària de Dresden (Alemanya). El 1937 va guiar Jimmy Angel sobrevolant el Churún Merú i aquest últim va aterrar a la muntanya des d'on cau, Auyantepuy. L'avioneta va embarrancar, però no va morir i Fèlix Cardona, que s'havia quedat a terra, va ajudar el seu rescat. L'any 1946 va ser designat Explorador Botànic de la Direcció de fronteres del Ministeri de Relacions Interiors de Veneçuela. Moltes espècies vegetals i fins i tot algunes d'animals porten el seu nom, ja que van ser descobertes per ell. Va contribuir molt a l'elaboració de mapes de Veneçuela i va fer grans descobriments, i va documentar per primera vegada el salt d'aigua més alt del món (que moltes vegades s'atribueix erròniament a Jimmy Angel). Va morir a Caracas l'any 1982.

## Bibliografia

* CASANOVA, Eugeni. La conquesta de l'Orinoco. Fèlix Cardona i l'exploració catalana de Veneçuela. Símbol Editors, Barcelona 2012.
* FUNDACIÓN POLAR: Diccionario Histórico de Venezuela. Article sobre la biografia de Fèlix Cardona. Caracas: Fundación Polar, 1992.
* GRASES, Pere. "Fèlix Cardona i Puig. Mite i realitat al cor d'Amèrica del Sud Arxivat 2015-11-24 a Wayback Machine. (Assaig d'interpretació personal)". Caracas: Terra Ferma, Patronat de Cultura del Centre Català de Caracas. Ajuntament de Malgrat, Generalitat de Catalunya, Institut Català de Cooperació Iberoamericana, Institut Municipal d'Història de l'Ajuntament de Barcelona. Imprès a ROMARGRAF, S. A., L'Hospitalet de Llobregat, 1983.
* HUBER, Otto. Chimantá, Escudo de Guayana, Venezuela. Caracas: Edit:Ex Libris, 1992. Aquesta obra inclou algunes fotos de Fèlix Cardona, qui va acompanyar i va guiar el mateix Huber en l'expedició a aquest tepuy guaianès.
* RÖHL, Eduardo. Historia de las ciencias geográficas de Venezuela (1498-1948). Caracas: edició d'Héctor Pérez Marchelli, Talleres Gráficos Cromotip, 1990, 514 pp. L'article biogràfic sobre Fèlix Cardona va ser redactat per l'editor Héctor Pérez Marchelli per l'edició pòstuma del llibre de Röhl.

## Referències

* 1 2 «Fèlix Cardona i Puig». Gran Enciclopèdia Catalana. Barcelona: Grup Enciclopèdia Catalana.
* 1 2 Casanova i Solanes, Eugeni. Catalans a l'Orinoco. Malgrat: Ajuntament de Malgrat de Mar, 2013, p. 49. ISBN 978-84-934633-8-0 [Consulta: 23 novembre 2015].
* ↑ Grases, Pere. Felix Cardona i Puig. Mite i realitat al cor de l'America del Sud. Assaig d'interpretació personal. Malgrat: Ajuntament de Malgrat, 1983 [Consulta: 23 novembre 2015]. Arxivat 24 de novembre 2015 a Wayback Machine.
* ↑ Cunill, P.. Historia de la geografía de Venezuela: siglos XV-XX (en castellà). Volumen II. Consejo Nacional de Universidades, Oficina de Planificación del Sector Universitario, 2009, p. 589. ISBN 9789806604483.
* ↑ Conde-Salazar Infiesta, L.. «Félix Cardona Puig. Descubridor del Salto del Ángel, la catarata de mayor desnivel del mundo». A: Atlas de los Exploradores Españoles (en castellà). Barcelona, España: Editorial Planeta, S. A. y Sociedad Geográfica Española, 2009, p. 320. ISBN 978-84-08-08683-3.

## Enllaços externs

* Biografia
* http://www.catradio.cat/audio/131545/Felix-Cardona-i-Joan-Mundo-descobridors-del-salt-de-lAngel
* http://www.lavanguardia.com/cultura/20120331/54279897694/explorador-catalan-felix-cardona-encontro-fuentes-orinoco.html